
[image: C:\Users\sadik\Downloads\IMG-20260911-WA0106.jpg]Бекітемін____________                                                                                                                              
                         «Ажар» балабақша  
меңгерушісі Д. Кеңес
                                                                                                                                    «29» тамыз  2026 ж











2026–2027 ОҚУ ЖЫЛЫНА АРНАЛҒАН БОТАҚАН ОРТА ТОПТЫҢ
 (3 ЖАСТАҒЫ БАЛАЛАР)
«МУЗЫКА» ҰЙЫМДАСТЫРЫЛҒАН ІС-ӘРЕКЕТІНІҢ ПЕРСПЕКТИВАЛЫҚ ЖОСПАРЫ


















Жетекшісі: Мубаракова Т














Қараөткел ауылы 2026 жыл


ТҮСІНІК ХАТ
Ортаңғы топтағы (3 жастағы балалар) «Музыка» ұйымдастырылған іс-әрекетінің (бұдан әрі – ҰІӘ) 2026–2027 оқу жылына арналған перспективалық жоспары мына нормативтік құжаттар негізінде құрылды:
1. Мектепке дейінгі тәрбие мен оқытудың мемлекеттік жалпыға міндетті стандарты (ҚР Оқу-ағарту министрінің 2022 жылғы 3 тамыздағы № 348 бұйрығы);
1. Мектепке дейінгі тәрбие мен оқытудың үлгілік оқу бағдарламасы (ҚР Білім және ғылым министрінің м.а. 2016 жылғы 12 тамыздағы № 499 бұйрығына 1-қосымша; 3-тарау «Ортаңғы топ», 4-параграф, 145 және 150-тармақтар);
1. Мектепке дейінгі тәрбие мен оқытудың үлгілік оқу жоспары (ҚР Білім және ғылым министрінің 2012 жылғы 20 желтоқсандағы № 557 бұйрығына 2-қосымша, ҚР Оқу-ағарту министрінің 16.01.2025 № 7 бұйрығымен жаңа редакцияда);
1. Білім беру ұйымдарындағы «Адал азамат» біртұтас тәрбие бағдарламасы (ҚР Оқу-ағарту министрінің 2025 жылғы 26 мамырдағы № 123 бұйрығы);
1. 2026–2027 оқу жылында мектепке дейінгі ұйымдарда тәрбиелеу-білім беру процесін ұйымдастыру туралы әдістемелік нұсқау хат.
Оқу жылы: 2026 жылғы 1 қыркүйек – 2027 жылғы 31 мамыр. Үлгілік оқу жоспары бойынша ортаңғы топта «Музыка» ҰІӘ аптасына бір рет өткізіледі, жылына барлығы 36 ҰІӘ. Сонымен қатар күні бойы балалардың жас ерекшеліктерін ескере отырып музыка тыңдауға, ән айтуға, әндерді жаттатуға, импровизацияға, ырғақты-музыкалық қимылдарға, шулы аспаптарда ойнауға уақыт бөлінеді. Тақырыптар айлар бойынша бөлінген, ҰІӘ өткізу күні мен уақыты мектепке дейінгі ұйымның бекітілген кестесіне сәйкес белгіленеді.
Музыкалық тәрбие – балалардың шығармашылық қабілеттерін дамытудың, әсемдікке баулудың, ұлттық және жалпыадамзаттық құндылықтарға тәрбиелеудің маңызды құралы. Ортаңғы топта баланың музыканы эмоционалды қабылдауы, есту қабілеті, ырғақ сезімі дамиды, өнерге деген қызығушылығы артады. Балалар ән, би, марш жанрларымен танысады, әуенді соңына дейін тыңдауға, ән айтуға, музыканың сипатын қимылмен жеткізуге, балалар музыкалық аспаптарында қарапайым ырғақ ойнауға үйренеді. Қазақтың ұлттық аспаптарымен, би өнерімен танысу арқылы ұлттық мәдениетке баулу жүзеге асады.
«Адал азамат» бағдарламасының құндылықтары музыка арқылы да іске асырылады: әндер мен музыкалық ойындардың мазмұны балаларды достыққа, мейірімділікке, еңбекқорлыққа, отбасы мен Отанға сүйіспеншілікке тәрбиелейді.
Қолданылатын негізгі әдістер:
1. ойын арқылы үйрету, музыкалық-дидактикалық ойындар;
1. көрнекілік (иллюстрациялар, ойыншықтар, аудио-бейнежазбалар);
1. тыңдау және әңгімелесу;
1. педагогтің үлгісі бойынша ән айту, әншілік жаттығулар;
1. қимыл-қозғалыспен музыканың сипатын жеткізу;
1. балалар музыкалық аспаптарында ойнау.
1. 
Мақсаты:
Музыканы эмоционалды көңіл-күймен қабылдауға баулу, музыкалық жанрлармен (ән, би, марш) таныстыру, ұлттық музыкалық мәдениетке баулу арқылы балалардың шығармашылық дағдылары мен көркем-эстетикалық талғамын дамыту.
Міндеттері (Үлгілік оқу бағдарламасының 150-тармағы бойынша):
1. Музыка тыңдау: музыкалық шығарманы соңына дейін тыңдауға, музыканың сипатын түсінуге, шығарманың неше бөлімнен тұратынын ажыратуға; көркем құралдарын – дауысын (ақырын–қатты), қарқынын (жылдам–баяу), көңіл-күйін (мұңды, көңілді) байқауға; музыкалық ойыншықтар мен балалар аспаптарының дыбысталуын ажыратуға және атауға үйрету.
1. Ән айту: ре (ми) – ля (си) диапазонында барлығымен бір қарқында әнді таза айтуға, сөздерді анық айтуға, әннің сипатын жеткізуге (көңілді, созып, ойнақы айту); аспаптың сүйемелдеуіне, ересектің дауысына ілесіп, әнді бірге бастап, бірге аяқтауға үйрету.
1. Музыкалық-ырғақтық қимылдар: музыкамен ырғақты жүруге, жүгіруге; музыканың басталуы мен аяқталуына сәйкес қимылдауға; кезек-кезек екі аяқпен және бір аяқпен секіруге; кейіпкерлердің қимылдарын мәнерлі жеткізуге; қазақ би қимылдарының қарапайым элементтерін орындауға үйрету.
1. Балалар музыкалық аспаптарында ойнау: сыбызғы, металлофон, қоңырау, сылдырмақ, маракас, барабанмен таныстыру; металлофонда (бір пластинада) ырғақпен қағып ойнаудың қарапайым дағдыларын қалыптастыру.
1. Тәрбиелік: музыкалық іс-әрекет арқылы ұйымшылдыққа, бір-бірін тыңдай білуге, достыққа, отбасы мен Отанға сүйіспеншілікке тәрбиелеу.
Күтілетін нәтижелер (Үлгілік оқу бағдарламасының 145-тармағы, «музыка бойынша»):
1. музыкалық шығармаларды эмоционалды қабылдайды;
1. музыканы тыңдау дағдыларын меңгерген;
1. музыка жанрлары: ән мен маршты, биді таниды;
1. музыкалық шығарманы соңына дейін тыңдайды, музыканың сипатын түсінеді;
1. музыкалық және шулы ойыншықтардың, балалар аспаптарының дыбысталуын ажыратады, оларды атайды, қарапайым ырғақпен соғады;
1. әннің қарқынына сәйкес топпен қосылып ән айтады, әнді барлығымен бірге бастайды және аяқтайды;
1. сөздерді дұрыс және анық айтады, әннің сипатын береді (көңілді, мұңды, ойнақы, әуенді);
1. музыкалық сүйемелдеумен және сүйемелдеусіз ре-ля бірінші октаваның диапазонында ән айтады;
1. қазақ халқының қарапайым би қимылдарын біледі;
1. билейтін әуендерге сәйкес қимылдарды өз бетінше орындайды;
1. музыкалық шығармалар мен ертегі кейіпкерлерінің қимылдарын ойындарда мәнерлі және эмоционалды жеткізеді;
1. балалар музыка аспаптарын біледі, оларда ойнайды.

2026–2027 ОҚУ ЖЫЛЫНА АРНАЛҒАН ОРТАҢҒЫ ТОПТЫҢ (3 ЖАСТАҒЫ БАЛАЛАР) «МУЗЫКА» ҰЙЫМДАСТЫРЫЛҒАН ІС-ӘРЕКЕТІНІҢ ПЕРСПЕКТИВАЛЫҚ ЖОСПАРЫ
	ҚЫРКҮЙЕК, 2026 ж.

	Айдың міндеті
	Музыканы эмоционалды көңіл-күймен қабылдауға баулу. Музыкалық жанрлар: ән және маршпен таныстыру. Музыкалық шығарманы соңына дейін тыңдауға, музыканың сипатын түсінуге үйрету. Ересектердің орындауындағы және аудио-бейнежазбадан музыка тыңдауға үйрету. Аспаптың сүйемелдеуіне, ересектердің дауысына ілесе отырып, олармен бірге ән айту, әнді бірге бастап, бірге аяқтау. Музыкамен жүру мен жүгіруді ырғақты орындау, шеңбер бойымен бірінің артынан бірі жүру және шашырап жүруге үйрету. Балаларды сылдырмақ пен барабанның дыбысталуымен таныстыру.

	Тақырыбы
	Мақсаты
	Мерзімі
	Сағат (ҰІӘ саны)

	Менің балабақшам
	Музыка тыңдау: Музыка залымен, музыка жетекшісімен таныстыру; марш әуенін тыңдап, оның сергек, айқын сипатын түсінуге, шығарманы соңына дейін тыңдауға үйрету.
Ән айту: Балабақша туралы әнді педагогтің дауысына ілесіп айтуға, әнді бірге бастап, бірге аяқтауға баулу.
Ырғақтық қимыл: Марш әуенімен шеңбер бойымен бірінің артынан бірі ырғақты жүру, музыка тоқтағанда тоқтау.
Аспапта ойнау: Сылдырмақ пен барабанмен таныстыру, дыбысын тану және атау.
Тәрбиелік мәні: Балабақшаға, достарына жағымды көңіл-күй ояту, балабақша қызметкерлерінің еңбегін құрметтеуге баулу.
	03.09.2026ж
	1

	Музыкалық ойыншықтар
	Музыка тыңдау: Музыкалық ойыншықтардың (музыкалық балға, сылдырмақ) дыбысталуын тыңдап, ажыратуға үйрету.
Ән айту: Ойыншықтар туралы әнді барлығымен бір қарқында айту.
Ырғақтық қимыл: Музыкамен жүруден жүгіруге ауысу, шашырап жүгіру.
Аспапта ойнау: Сылдырмақ пен барабанды дыбысынан тану («Не дыбыстады?» ойыны).
Тәрбиелік мәні: Ойыншықтарға ұқыпты қарауға тәрбиелеу.
	10.09.2026ж
	1

	Қане, қызық ойын бар
	Музыка тыңдау: Көңілді би әуенін тыңдап, оның сипатын сезінуге баулу.
Ән айту: Көңілді әнді аспаптың сүйемелдеуімен айту, бірге бастап, бірге аяқтау.
Ырғақтық қимыл: Музыканың басталуы мен аяқталуына сәйкес қимылдарды бастау және аяқтау; қарапайым би қимылдары (шапалақтау, аяқты тарсылдату).
Аспапта ойнау: Сылдырмақпен музыканың ырғағына ілесіп ойнау.
Тәрбиелік мәні: Бірлесіп ойнауға, кезек күтуге баулу.
	17.09.2026ж
	1

	Ардақты әжем мен атам
	Музыка тыңдау: Ересектің орындауындағы бесік жырын тыңдату; баяу әуеннің сабырлы, нәзік сипатын сезінуге үйрету.
Ән айту: Әже мен ата туралы әнді созып, әуенді айтуға баулу.
Ырғақтық қимыл: Баяу әуенмен бірқалыпты жүру, көңілді әуенмен жүгіру.
Аспапта ойнау: Барабанмен таныс ырғақты педагогпен бірге соғу.
Тәрбиелік мәні: Үлкендерді сыйлауға, құрметтеуге тәрбиелеу.
	24.09.2026ж
	1

	
ҚАЗАН, 2026 ж.

	Айдың міндеті
	Музыкалық жанр – бимен таныстыру. Түрлі сипаттағы әндердің мазмұны мен көңіл-күйін қабылдай білуді қалыптастыру; әннің мазмұнын түсіну. Музыкалық шығарманың дауысын (ақырын–қатты) байқауға үйрету. Сөздерді анық айту, әннің сипатын жеткізу. Би қимылдарын орындау сапасын жақсарту: кезек-кезек екі аяқпен және бір аяқпен секіру. Заттармен және заттарсыз музыкалық шығарманың қарқыны мен сипатына сәйкес бір-бірден, жұппен ырғақты қимылдар орындау. Балаларды қоңырау мен маракастың дыбысталуымен таныстыру.

	Тақырыбы
	Мақсаты
	Мерзімі
	Сағат (ҰІӘ саны)

	Менің отбасым
	Музыка тыңдау: Отбасы туралы әннің мазмұнын түсініп, мейірімді көңіл-күйін қабылдауға үйрету.
Ән айту: Әннің сөздерін анық айтуға, дауысты қатты шығармай, әуенмен айтуға баулу.
Ырғақтық қимыл: Жұппен қол ұстасып жүру, орнында айналу.
Аспапта ойнау: Қоңыраумен таныстыру, дыбысын басқа аспаптардан ажырату.
Тәрбиелік мәні: Отбасы мүшелеріне сүйіспеншілікке тәрбиелеу.
	01.10.2026ж
	1

	Күзгі орман
	Музыка тыңдау: Би мен марш әуендерін салыстырып тыңдау, айырмашылығын байқау (маршқа – жүреміз, биге – билейміз).
Ән айту: Күз туралы әнді сабырлы, созып айту.
Ырғақтық қимыл: Жапырақтармен (заттармен) музыканың сипатына сай бір-бірден ырғақты қимылдар орындау.
Аспапта ойнау: Маракастың дыбысын тыңдап, атау; жаңбыр тамшысын бейнелеп ақырын ойнау.
Тәрбиелік мәні: Табиғатқа ұқыпты қарауға баулу.
	08.10.2026ж
	1

	Менің Қазақстаным
	Музыка тыңдау: Қазақстан Республикасының Мемлекеттік Әнұранын ересектің орындауында және аудиожазбадан тыңдау; Әнұран орындалғанда тік тұру ережесімен таныстыру.
Ән айту: Отан туралы қарапайым әнді бір қарқында, сөздерін анық айту.
Ырғақтық қимыл: Салтанатты марш әуенімен жалаушалармен жүру.
Аспапта ойнау: Барабанмен марш ырғағын педагогпен бірге қағу.
Тәрбиелік мәні: Отанға сүйіспеншілікке, мемлекеттік рәміздерге құрметке тәрбиелеу.
	15.10.2026ж
	1

	Күз сыйы
	Музыка тыңдау: Көңілді және мұңды әндерді салыстырып тыңдап, көңіл-күйін ажыратуға үйрету.
Ән айту: Көкөністер мен жемістер туралы әнді ойнақы сипатта айту.
Ырғақтық қимыл: Кезек-кезек екі аяқпен және бір аяқпен секіру.
Аспапта ойнау: Маракас пен сылдырмақта ақырын және қатты ойнау.
Тәрбиелік мәні: Ересектердің еңбегін құрметтеуге баулу.
	22.10.2026ж
	1

	ҚАРАША, 2026 ж.

	Айдың міндеті
	Музыкалық шығарманы иллюстрациялармен салыстыра білуді қалыптастыру. Балалар аспаптарының, музыкалық ойыншықтардың (музыкалық балға, металлофон, асатаяқ, тұяқ) дыбысталуын ажыратуға үйрету; оларды атай білу. Музыкалық шығарманың қарқынын (жылдам–баяу) байқауға үйрету. Музыкалық шығармалар мен ертегі кейіпкерлерінің қимылдарын мәнерлі және эмоционалды жеткізу дағдыларын дамыту: аю қорбаңдап жүреді, қоян секіреді, құстар ұшады. Балаларға арналған музыкалық аспаптарда және металлофонда (бір пластинада) ырғақпен қағып ойнаудың қарапайым дағдыларын меңгеруге ықпал ету.

	Тақырыбы
	Мақсаты
	Мерзімі
	Сағат (ҰІӘ саны)

	Орман аңдары
	Музыка тыңдау: Аю мен қоянның бейнесін беретін баяу және жылдам әуендерді тыңдап, суреттермен (иллюстрациямен) сәйкестендіру.
Ән айту: Аңдар туралы әнді сөздерін анық айтып, бірге бастап, бірге аяқтау.
Ырғақтық қимыл: Музыканың сипатына сай қимылдау: аю қорбаңдап жүреді, қоян секіреді.
Аспапта ойнау: Барабанда баяу (аю) және жиі (қоян) соғу.
Тәрбиелік мәні: Жануарларға қамқорлыққа баулу.
	05.11.2026ж
	1

	Құстар әні
	Музыка тыңдау: Құстың сайрауын бейнелейтін жіңішке, жеңіл әуенді тыңдау; металлофонның дыбысымен таныстыру.
Ән айту: Құстар туралы әнді жеңіл, ашық дауыспен таза айту.
Ырғақтық қимыл: Құстар ұшады: қолды жайып шашырап жүгіру, музыка тоқтағанда «ұяға» оралу.
Аспапта ойнау: Металлофонның бір пластинасын ақырын қағу.
Тәрбиелік мәні: Құстарға қамқорлық жасауға тәрбиелеу.
	12.11.2026ж
	1

	«Бауырсақ» ертегісі
	Музыка тыңдау: Ертегі кейіпкерлерінің әуендерін тыңдап, суреттегі кейіпкерді табу.
Ән айту: Бауырсақтың әнін ойнақы сипатта айту.
Ырғақтық қимыл: Кейіпкерлердің (қоян, қасқыр, аю, түлкі) қимылдарын музыкаға сай мәнерлі жеткізу.
Аспапта ойнау: Музыкалық балға мен асатаяқтың дыбысын ажыратып, атау.
Тәрбиелік мәні: Ересектердің сөзін тыңдауға баулу.
	19.11.2026ж
	1

	Сиқырлы металлофон
	Музыка тыңдау: Жылдам және баяу әуендерді ажырату; тұяқтың дыбысымен (ат шабысы) таныстыру.
Ән айту: Ре (ми) – ля (си) диапазонындағы қысқа әуендерді (әншілік жаттығулар) педагогпен бірге таза айту.
Ырғақтық қимыл: Жылдам әуенге жүгіру, баяу әуенге жүру; тұяқ дыбысына «ат болып» шабу.
Аспапта ойнау: Металлофонда бір пластинада қарапайым ырғақты (ұзақ – қысқа) қағу.
Тәрбиелік мәні: Аспаптарға ұқыпты қарауға баулу.








	26.11.2026ж
	1

	ЖЕЛТОҚСАН, 2026 ж.

	Айдың міндеті
	Музыкалық шығарманың неше бөлімнен тұратынын білуге және ажыратуға үйрету (екі бөлімді шығарма). Түрлі сипаттағы әндердің мазмұны мен көңіл-күйін қабылдау. Ән айту дағдыларын дамытуға ықпал ету: ре (ми) – ля (си) диапазонында барлығымен бір қарқында әнді таза айту, әннің сипатын жеткізу (көңілді, созып айту). Қазақ халқының би өнерімен таныстыру. Заттармен және заттарсыз бір-бірден, жұппен ырғақты қимылдар орындау. Балалардың билейтін музыкаға сәйкес би қимылдарын өз бетінше орындауына мүмкіндік беру.

	Тақырыбы
	Мақсаты
	Мерзімі
	Сағат (ҰІӘ саны)

	Қыс келді
	Музыка тыңдау: Екі бөлімді шығарманы тыңдап, бөлімдердің ауысуын байқау (баяу бөлім – жылдам бөлім).
Ән айту: Қыс туралы әнді созып, сабырлы айту.
Ырғақтық қимыл: Бірінші бөлімде ақырын жүру («қар ұшқындары»), екінші бөлімде орнында айналу.
Аспапта ойнау: Қоңырау мен металлофонда қардың ақырын түскенін бейнелеу.
Тәрбиелік мәні: Қыс мезгілінің әсемдігін сезінуге баулу.
	10.12.2026ж
	1

	Туған өлкем
	Музыка тыңдау: Домбырада орындалған әуенді тыңдап, қазақтың ұлттық аспабының дыбысымен таныстыру.
Ән айту: Туған жер туралы әнді барлығымен бір қарқында айту.
Ырғақтық қимыл: Қазақ би қимылдарының қарапайым элементтерімен таныстыру (қолды жайып толқыту, иықты қозғау).
Аспапта ойнау: Асатаяқпен әуеннің ырғағын соғу.
Тәрбиелік мәні: Туған жерге сүйіспеншілікке тәрбиелеу.
	17.12.2026ж
	1

	Тәуелсіз елім
	Музыка тыңдау: Мемлекеттік Әнұранды тыңдау, оның салтанатты сипатын сезіну.
Ән айту: Отан туралы әнді көтеріңкі көңілмен, сөздерін анық айту.
Ырғақтық қимыл: Жалаушалармен марш әуенімен жұппен жүру.
Аспапта ойнау: Барабанда марш ырғағын ойнау.
Тәрбиелік мәні: Отансүйгіштікке, мемлекеттік рәміздерді құрметтеуге тәрбиелеу.
	24.12.2026ж
	1

	Жаңа жыл келді
	Музыка тыңдау: Жаңа жыл әндерін тыңдап, көңілді сипатын ажырату; таныс әндерді әуенінен тану.
Ән айту: Шырша туралы әнді ойнақы сипатта, аспаптың сүйемелдеуімен айту; үйренген әндерді ертеңгілікте орындау.
Ырғақтық қимыл: Шыршаны айнала шеңбер бойымен жүру, жұппен билеу; таныс би қимылдарын өз бетінше орындау.
Аспапта ойнау: Қоңырау, сылдырмақпен әнді сүйемелдеу.
Тәрбиелік мәні: Бірлесіп қуануға, достыққа баулу.
	31.12.2026ж
	1

	ҚАҢТАР, 2027 ж.

	Айдың міндеті
	Әртүрлі аспапта орындалған әндерді тыңдауға, оларды есте сақтауға және білуге; шығарманы соңына дейін тыңдауға үйрету. Музыкалық шығарманың көңіл-күйін (мұңды, көңілді) байқауға үйрету. Аспаптың сүйемелдеуіне, ересектердің дауысына ілесе отырып, олармен бірге ән айту. Музыкалық шығармалар мен ертегі кейіпкерлерінің қимылдарын мәнерлі және эмоционалды жеткізу. Музыканың басталуы мен аяқталуына сәйкес қимылдарды орындау, қимылдарды өз бетінше бастау және аяқтау. Металлофонда (бір пластинада) ырғақпен қағып ойнау.

	Тақырыбы
	Мақсаты
	Мерзімі
	Сағат (ҰІӘ саны)

	Қыс қызығы
	Музыка тыңдау: Фортепианода және металлофонда орындалған таныс әнді тыңдап, тану.
Ән айту: Қыстағы ойындар туралы әнді ойнақы айту.
Ырғақтық қимыл: Шана тебу, қар лақтыру қимылдарын музыкаға сай бейнелеу; музыка тоқтағанда тоқтау.
Аспапта ойнау: Сылдырмақпен әннің ырғағын ойнау.
Тәрбиелік мәні: Қыстағы қауіпсіз ойын ережелерін сақтауға баулу.
	07.01.2027ж
	1

	Аққала
	Музыка тыңдау: Көңілді және мұңды әуендерді салыстыру (аққала қуанады – аққала еріп кетті).
Ән айту: Аққала туралы әнді дауыс күшін бірдей ұстап, бір қарқында айту.
Ырғақтық қимыл: Әуен бөліктерінің өзгеруіне сай қимылды ауыстыру.
Аспапта ойнау: Металлофонда бір пластинада баяу ырғақ қағу.
Тәрбиелік мәні: Бірлесіп әрекет етуге баулу.
	14.01.2027ж
	1

	Қыстайтын құстар
	Музыка тыңдау: Торғайдың шиқылын бейнелейтін жіңішке дыбыстарды тыңдап ажырату.
Ән айту: Құстар туралы әнді ашық, таза дауыспен айту.
Ырғақтық қимыл: Торғайлар секіреді, ұшады: музыкаға сай қимылдау.
Аспапта ойнау: Музыкалық балғамен жеңіл қағу.
Тәрбиелік мәні: Қыста құстарға қамқорлық жасауға тәрбиелеу.
	21.01.2027ж
	1

	Аңдар айтысы
	Музыка тыңдау: Әртүрлі кейіпкерлерге арналған пьесаларды тыңдап, суретпен сәйкестендіру.
Ән айту: Әннің дауыс күшін (ақырын–қатты) жеткізіп айту.
Ырғақтық қимыл: Аю, қоян, түлкі, құстардың қимылдарын мәнерлі жеткізу; музыкалық ойын.
Аспапта ойнау: Кейіпкерге сай аспапты (барабан, тұяқ, металлофон) таңдап ойнау.
Тәрбиелік мәні: Бір-бірін тыңдай білуге баулу.
	28.01.2027ж
	1

	АҚПАН, 2027 ж.

	Айдың міндеті
	Ересектердің орындауындағы және аудио-бейнежазбадан музыка тыңдауға үйрету. Музыкалық ойыншықтар мен балалар музыка аспаптарының (асатаяқ, тұяқ, сырнай) дыбысталуын ажырата білуді жетілдіру. Әннің сипатын жеткізу (ойнақы айту). Музыкалық сүйемелдеумен қазақ би қимылдарының қарапайым элементтерін орындау, ойындарда таныс би қимылдарын қайталау. Балаларды сыбызғымен және оның дыбысталуымен таныстыру.

	Тақырыбы
	Мақсаты
	Мерзімі
	Сағат (ҰІӘ саны)

	Шынықсаң, шымыр боларсың
	Музыка тыңдау: Сергек сипаттағы әуенді бейнежазбадан тыңдау.
Ән айту: Денсаулық туралы әнді ойнақы, сөздерін анық айту.
Ырғақтық қимыл: Музыкалық жаттығу: жүру, жүгіру, екі аяқпен ырғақты секіру.
Аспапта ойнау: Барабанмен жаттығу ырғағын соғу.
Тәрбиелік мәні: Салауатты өмір салтына баулу.
	04.02.2027ж
	1

	Поезд
	Музыка тыңдау: Поездың қозғалысын бейнелейтін әуенді тыңдау (баяу – жылдам – тоқтау).
Ән айту: Поезд туралы әнді бір қарқында, бірге бастап, бірге аяқтау.
Ырғақтық қимыл: «Поезд» ойыны: бірінің артынан бірі тізбектеліп жүру, қарқынды өзгерту.
Аспапта ойнау: Музыкалық балға, барабанмен дөңгелектің дыбысын бейнелеу.
Тәрбиелік мәні: Жолаушыларға арналған қарапайым ережелерді сақтауға баулу.
	11.02.2027ж
	1

	Ұлттық аспаптар әлемі
	Музыка тыңдау: Сыбызғы, сырнай, домбыра әуендерін аудио-бейнежазбадан тыңдап, дыбысын ажырату.
Ән айту: Қазақ халық әнін педагогпен бірге созып айту.
Ырғақтық қимыл: Қазақ би элементтерін (қол, иық қимылдары) музыкамен орындау.
Аспапта ойнау: Асатаяқ, тұяқпен ырғақ соғу; сыбызғымен таныстыру.
Тәрбиелік мәні: Ұлттық өнерге құрметпен қарауға тәрбиелеу.
	18.02.2027ж
	1

	Анашым
	Музыка тыңдау: Ана туралы әнді тыңдап, нәзік, мейірімді көңіл-күйін қабылдау.
Ән айту: Мерекелік әнді созып, әуенді айту.
Ырғақтық қимыл: Орамалмен (заттармен) жұппен ырғақты би қимылдары.
Аспапта ойнау: Қоңыраумен әнді ақырын сүйемелдеу.
Тәрбиелік мәні: Анаға сүйіспеншілікке, сыйластыққа тәрбиелеу.
	25.02.2027ж
	1

	НАУРЫЗ, 2027 ж.

	Айдың міндеті
	Музыкалық жанрлар: ән, би, маршты ажырату. Түрлі сипаттағы әндердің мазмұны мен көңіл-күйін қабылдау. Ән айту дағдыларын дамыту: әннің сипатын жеткізу (көңілді, созып, ойнақы айту). Қазақ халқының би өнерімен таныстыру, қазақ би қимылдарының қарапайым элементтерін орындау. Балалардың билейтін музыкаға сәйкес би қимылдарын өз бетінше орындауына, таныс би қимылдарын ойындарда қолдануына мүмкіндік беру. Балалар музыкалық аспаптарында ырғақпен қағып ойнау.

	Тақырыбы
	Мақсаты
	Мерзімі
	Сағат (ҰІӘ саны)

	Ана – өмір шырағы
	Музыка тыңдау: Ана мен әже туралы әндерді тыңдап, мазмұнын әңгімелеу.
Ән айту: Ана туралы әнді нәзік, созып, сөздерін анық айту.
Ырғақтық қимыл: Мерекелік би: жұппен айналу, қол ұстасып шеңбер құру.
Аспапта ойнау: Металлофонда бір пластинада әнді сүйемелдеу.
Тәрбиелік мәні: Аналарды құрметтеуге тәрбиелеу.
	04.03.2027ж
	1

	Көктем келді
	Музыка тыңдау: Ән, би, марш үзінділерін тыңдап, қайсысы екенін анықтау.
Ән айту: Көктем туралы әнді көңілді, жеңіл айту.
Ырғақтық қимыл: Жанрға сай қимыл таңдау: маршқа жүру, биге билеу, әнге шеңбер бойымен жүріп ән айту.
Аспапта ойнау: Сылдырмақ пен маракаспен көктем тамшысын бейнелеу.
Тәрбиелік мәні: Табиғаттың оянуын байқауға баулу.
	11.03.2027ж
	1

	Наурыз – жыл басы
	Музыка тыңдау: Наурыз әндерін және домбыра әуенін тыңдау, мерекелік көңіл-күйді сезіну.
Ән айту: Наурыз туралы әнді барлығымен бір қарқында айту, мерекеде орындау.
Ырғақтық қимыл: Қазақ би қимылдарының қарапайым элементтерін орындау, таныс би қимылдарын өз бетінше қолдану; халық әуенімен шеңбер ойыны.
Аспапта ойнау: Асатаяқ пен тұяқта ырғақ соғу, әнді сүйемелдеу.
Тәрбиелік мәні: Ұлттық салт-дәстүрге құрметке, бірлік пен достыққа тәрбиелеу.
	18.03.2027ж
	1

	Құстар қайтты
	Музыка тыңдау: Құстар туралы әнді тыңдап, көңілді сипатын, екі бөлімін ажырату.
Ән айту: Құстар туралы әнді ашық дауыспен айту.
Ырғақтық қимыл: Құстар ұшады, ұясына қайтады: музыканың басталуы мен аяқталуына сай қимылдау.
Аспапта ойнау: Металлофонда бір пластинада ырғақ қағу.
Тәрбиелік мәні: Құстарға қамқорлық жасауға тәрбиелеу.
	25.03.2027ж
	1

	СӘУІР, 2027 ж.

	Айдың міндеті
	Музыкалық шығарманың неше бөлімнен тұратынын ажырату. Музыкалық шығарманың көркем құралдарын: дауысы (ақырын–қатты), қарқыны (жылдам–баяу), көңіл-күйі (мұңды, көңілді) байқауға үйрету. Барлығымен бір қарқында әнді таза айту, сөздерді анық айту. Заттармен және заттарсыз музыкалық шығарманың қарқыны мен сипатына сәйкес бір-бірден, жұппен ырғақты қимылдар орындау. Балаларға арналған музыкалық аспаптарда ырғақпен қағып ойнау дағдыларын бекіту.

	Тақырыбы
	Мақсаты
	Мерзімі
	Сағат (ҰІӘ саны)

	Су – тіршілік көзі
	Музыка тыңдау: Жаңбыр мен бұлақты бейнелейтін әуенді тыңдап, дауыстың ақырын–қатты өзгеруін байқау.
Ән айту: Су туралы әнді сөздерін анық, бір қарқында айту.
Ырғақтық қимыл: Ленталармен (заттармен) толқын қимылдарын орындау.
Аспапта ойнау: Маракас, сылдырмақпен жаңбырды бейнелеу (ақырын – қатты).
Тәрбиелік мәні: Суды үнемдеуге баулу.
	01.04.2027ж
	1

	Ғарышқа саяхат
	Музыка тыңдау: Ғарышты бейнелейтін баяу, сазды әуенді тыңдап, көңіл-күйін айту.
Ән айту: Жұлдыздар туралы әнді жеңіл, созып айту.
Ырғақтық қимыл: Ракетамен «ұшу»: музыка басталғанда қозғалу, аяқталғанда «қону».
Аспапта ойнау: Қоңырау, металлофонмен жұлдыздардың жарқылын бейнелеу.
Тәрбиелік мәні: Білуге құштарлыққа баулу.
	08.04.2027ж
	1

	Гүл мен көбелек
	Музыка тыңдау: Баяу, әуенді би музыкасын тыңдап, сипатын айту.
Ән айту: Көбелек туралы әнді топпен, аспаптың сүйемелдеуімен айту.
Ырғақтық қимыл: Көбелек ұшады: жеңіл жүгіру, жұппен айналу.
Аспапта ойнау: Музыкалық балға, металлофонмен ойнау.
Тәрбиелік мәні: Табиғатты аялауға тәрбиелеу.
	15.04.2027ж
	1

	Бірлігіміз – берекеміз
	Музыка тыңдау: Әртүрлі халықтардың көңілді би әуендерін тыңдау.
Ән айту: Достық туралы әнді барлығымен бірге бастап, бірге аяқтау.
Ырғақтық қимыл: Жұппен, шеңбер бойымен достық биін орындау.
Аспапта ойнау: Таныс аспаптармен әнді сүйемелдеу.
Тәрбиелік мәні: Достыққа, татулыққа тәрбиелеу.






	22.04.2027ж
	1

	МАМЫР, 2027 ж.

	Айдың міндеті
	Жыл бойы меңгерген білік пен дағдыларды бекіту: музыканы соңына дейін тыңдау, оның сипатын түсіну; ән, би, маршты ажырату. Ре (ми) – ля (си) диапазонында әнді таза айту, әннің сипатын жеткізу. Музыкалық шығармалар мен ертегі кейіпкерлерінің қимылдарын мәнерлі жеткізу; таныс би қимылдарын ойындарда өз бетінше қолдану. Балалар музыкалық аспаптарын атау, оларда ойнау.

	Тақырыбы
	Мақсаты
	Мерзімі
	Сағат (ҰІӘ саны)

	Отан қорғаушылар
	Музыка тыңдау: Марш тыңдау, оның сергек, айқын сипатын ажырату.
Ән айту: Батырлар туралы әнді көтеріңкі көңілмен айту.
Ырғақтық қимыл: Марш әуенімен сапта бір-бірден, жалаушалармен жүру.
Аспапта ойнау: Барабанмен марш ырғағын соғу.
Тәрбиелік мәні: Отанды сүюге, қорғаушыларды құрметтеуге тәрбиелеу.
	29.04.2027ж
	1

	Бейбіт өмір
	Музыка тыңдау: Жеңіс күніне арналған әндерді тыңдап, салтанатты сипатын сезіну.
Ән айту: Бейбітшілік туралы әнді бірге айту.
Ырғақтық қимыл: Салтанатты марш; гүлдермен шеңбер бойымен жүру.
Аспапта ойнау: Барабан, қоңыраумен әнді сүйемелдеу.
Тәрбиелік мәні: Бейбіт өмірді бағалауға, ардагерлерді құрметтеуге тәрбиелеу.
	06.05.2027ж
	1

	Төрт түлік
	Музыка тыңдау: Төрт түлік туралы әндерді тыңдау; тұяқ дыбысынан ат шабысын тану.
Ән айту: Қозы, лақ туралы әнді ойнақы айту.
Ырғақтық қимыл: Құлын шабады, қозы секіреді: музыкаға сай қимылдау.
Аспапта ойнау: Тұяқ, асатаяқпен ырғақ соғу.
Тәрбиелік мәні: Жануарларға қамқорлыққа, ұлттық дәстүрге құрметке баулу.
	13.05.2027ж
	1

	Менің музыкалық әлемім
	Музыка тыңдау: Жыл бойы тыңдаған таныс шығармаларды тану («Әуенді тап» ойыны).
Ән айту: Сүйікті әндерді сүйемелдеумен және сүйемелдеусіз айту.
Ырғақтық қимыл: Таныс билерді өз бетінше орындау.
Аспапта ойнау: Таныс аспаптарды атау және оларда ойнау.
Тәрбиелік мәні: Өзіне сенімділікке, шығармашылыққа баулу.
	20.05.2027ж
	1

